Кудайды бичимели (Бичиген кижи Енчинова Л.А.)

Алдыбыста талдаштар болды 
Талдап алыгар деп тургузып бердим
Чындык эрлерди
Ак санаалууны
Бу да кирези болзо
Талдап тургузып бердим
Алыгар, ÿнигер беригер
Ӱни угулбас албатыныҥ
Ӱни угулып барзын деп
Jе кайда барды албаты
Кайда тургылары былар
Ӱни канай угулбай барып jат
Албаты болгон адында
Оныҥ  учун, ÿнин угузып турганын
Чыгарып, алдыгарга тургузып бердим не
Ӱни угулганын канай тепсеп jадыгар
Бу не болгон улус
Бу не болгон jамылуулар
Тöгÿн ле албаты башкарган
Тöгÿн ле албатыны баскан
Андый болзо не талдадар
Андый болзо не тургузар
Талдатпай ла адын адап кöстöп салбай
Бу не, мындый, дезе?!
Албатыны базынганы бу
Албатыны баскандары бу
Албаты болгон адыгарда 
Адаарды чыгарып не турбас
Слер, албаты не!
Олор тоолу улус не
Jе кÿчи бар не 
Jамылуу болуп бастыразын меениркенген не
Бастыразын меениркенип jакарып jат
Jаба бас, деп
Оозын 1ап, деп
Кем оозын ачып ийер
Оныҥ учун бирлик не болбос
Албаты биригип бирлик болзогор
Jутпа ийттер оосторын ачып болбос не
Албатынаҥ  jаан не бар
Албатынаҥ  бийик кем бар
Албатыныҥ  кÿÿни болор керек не
Албатыныҥ  санаазы болор учурлу не
А мында кемниҥ  санаазы 
Мында кемниҥ  кÿÿни
Бу кайда барып jаткан улус,
Кижиниҥ  öзöгин ачыдар
Кижиниҥ  öзöгин ыйладар
Баш ла болзын, баш болзын
Öрö  турган jайааным
Калык алдына былар туруп
Баштарыла базып jат
Албатыныҥ бажын булгап jат
Албаты иженип, бÿдÿп jат
Быларга не керек
Быларга jаҥыс ла jамы керек
jаҥыс ла тöгÿндеп туруп кармар керек
Базып отурганды jабыс кöрÿп
Кирип келгенди шоодып кöрÿп
Кыбында ла отурып алып
Кылбыҥдажып туруп, ыкjыкту керектерин
Кем де билбес деп, эдип jат не
Былардаҥ  аргалузы jок деп, санангылайт 
jе куру баштарын иштеткилебейт
Олор jалкуу да
Олорго белени керек не
Белен тÿжÿп турзын
Белетеп салганы кирип турзын
jаан таардый карманына,
Олордыйы ла болзо
Албаты jабыс болзын 
Олорды кайкап кöрзин 
Олроды оморкоп кöрзин деп,
Кöк тенек санаалары ла
Куру кöгÿстериле кöкÿп тургандар не
Олор кемдер?
Олор куру каптар не
Оныҥ  учун, ондый тенек санаалу,
Оныҥ  учун, ондый jÿрÿмдÿ
Албаты ортодо быларды
Аайлап та турза
Айдары чыкпай jат не
Кортык не, коркынчак не
Мени ле айтпазын
Меге ле тийбезин деп jÿрет
Jе jÿрÿм барып jаткан да
Jÿс башка боло бербей
Тийбезин дезе тийе берер
Айтпазын дезе айдыжар öй келер
Öй - ол öй 
Öйдиҥ  öйи бар, кеми бар
Бир öйдö мындый болгон
Келер öйдö  кубулып калар
Тескери де болуп калар аргалу не
Jажына jамыда отурбас
Jажы jаанап барар
jастыразы учун турултазы болор
Тöгÿни учун тöгÿлетен öй келер
Тöÿни тöгÿлип тÿгенип калар
Учын оныҥ  jаҥыс Кудай билер
Бу jÿрÿмде 
Кемниҥ де алдына тизеге тÿшпеген
Тÿшпезим деген jамылуулар кöп болгон 
Jе тöгÿни тöгÿлип калза
Кööркий бараксандар кайда барзын
Барар jери бар эмес
Чöгöдöй тÿже берет не
Кöс алыска да болзо
Кöзи бöктöлип те jадып, тизеленип jат не
Ол ло кирезин оҥдобой jÿрген 
Куру каптардаҥ нени алар
Оныҥ  учун, олор кортык не
Биригип албаты болуп айдып баштазаар
Бажын бöкöйтип ийбей кайда барар бу
Албаты алдынаҥ  чыгып кайда барар
Бу кирезин аайлабай турганаар ба, албаты
Бу сен, ол, олор - албаты не
Албатыга кем тыгынатан
Албатыга кем тийетен
Албаты – ол кÿч
Албаты – ол ийде
Албаты – ол jÿрÿм
Салып салган jÿрÿм
Албаты - jÿрÿмин бойы апарбаза 
Кем апаратан
Jамылу ба, куру баштык, куру кап
Тöгÿн ле тоолып калган куру кап па
Оноҥ  нени алараар
Онын учун, албаты адыгар чыгараар
Албаты бойыгарды кöргÿзигер
Ол тушта jÿрÿм солунып баштаар
Ол тушта Салым айланып баштаар
Оноҥ öскö  нени сакып аларга
Оноҥ  öскö  кемге иженерге
Слердиҥ  кöзööрди ачып  jÿргендерди
Каткырып туруп шоодып jадыгар
Алтайым деп тургандарды 
Ары тур деп сÿрÿп jадыгар
Албатым деп айдынганын 
Алаа – jÿÿлгек дежезеер
Алтай Ак jаным дегенин
Сектада деп айдазаар
Алтай Ак Jаҥ – ол мен не
Мен, слердиҥ Кудайаар
Мен, слердиҥ 1айанаар
Мен ле ойнорго турганаар, ойногор
Мени jаба базарга турганаар, базыгар
Мени кем jабар, бöктöр деп турган
jаап кöрзин, бöктöп кöрзин
Ол ло öскö нени айдарым
Теенек болгон улуска
Санаазы кыска улуска
jакып jадым улустар
База катап айдып jадым
Алтай Jаҥ – Ак jаҥ
Ол кемниҥ  jаҥы 
Ол кемдер деп, сурап jадым?
Ол мен, мениҥ  jаҥым
Алтай Кудай не мен
Сенин Кудайыҥ, сенин jайааныҥ
Оныҥ учун – ол сениҥ jаҥыҥ не
Мен Кудай, курчууга алып барайын деп
Талдап, коорып апарайын деп
Бу келген кайылатан öйдö
Бу келген jоголыштыҥ  öйинде
Мен келдим сеге
Сен меге эмес
Эмди не jарабай калды
Кудайын бойы келерде 
Бу сен мениҥ алдымда туруҥ
Не ле болуп тилденип туруҥ
Мен сени килеп турум
Мен сени кысканып турум
Балдарыҥ бар не
Корболонып jаткан баркыларыҥ бар не
Айса, олорды кысканбай турган ба?
Айса, тыныҥды кыйып ийейин бе?
Тын – ол сениҥ тыныжыҥ
Тын – ол сениҥ jÿрÿмин
Балдарына берген jÿрÿмин
Оны öскö кемге берериҥ
Кемниҥ учун jÿрÿн, jердиҥ  ÿстине
Кемниҥ  учун базып jÿрÿҥ
Оныҥ  учун тилден бе
Тöгÿнди тöк пö, тöгÿн ле бар ба
Тöгÿнди  jöмö  бö? 
Айса, сен, база куру кап па?
Уйалзаҥ, кööркий уйалзаҥ
Куру бойыҥ  jÿреле
Кöгис байлыктууны jабыс кöрбö
Тууразынаҥ  сен каткылу не
Тууразынаҥ  сен иле не
Куру ла бойыҥ тыртыҥдап турганыҥ
Тöгÿнди jöмöп, караны карап алган не
Сананзаҥ,
Нениҥ учун сен ле коомой болуп турган
Нениҥ  учун jаманданып турган
Ол сениҥ  тöгÿниҥ  не
Ол сениҥ  тöгÿнди jöмöп турганыҥ не
Тöгÿнди jöмöп кара немелер эдип jадын не
Мынайып, 
Бала – баркаҥнын ак jолына туруп jадыҥ
Туй туруп jадыҥ деп, оҥдо
Онын учун санан, кижи
Мен албатыныҥ  тоозында деп, бил
Бойыҥды бил, сен оҥдо
Сен, ол, олор - албаты
Оныҥ  учун, бойы – бойыгарга 
Тöгÿнди jöмöп, тöгÿнчилердиҥ  ÿнине
Кÿÿнинди, ÿнинди не бердиҥ
Арт учында болбозыҥ  да 
Керелеген бичигиҥди не табыштырдыҥ
Мен jокко ло мениҥ  ÿнимди ал деп
Ады – jолыҥ бичилип калды 
Тöгÿнди керектенбей jöмöгöн деп
Мениҥ ичим ачып калды
Сен ондый деп
Сен jалкуу, керектенбес деп
Ыйым келди
Сен, албатым деп, Алтай jерим деп
Санааҥ jок, ый – сыгыдын jок эмтириҥ  не
Сениҥ  учун мен ыйлап турум
Бу jаныҥда турум
Сен мени керекке де албайдыҥ
Ондый болзо, сен ыйлаарыҥ ба?
Ондый болзо, сен ачырыҥ ба?
Бир де карамы jок jÿреле
Бир де керекке албай jÿретен
Сениҥ  не учурыҥ бар
Баш ла болзын, баш болзын
Батаа –а, кайкадым,
Бу не болгон улус
Бир де чым этпес
Бир де jимиребес
Нени де керекке албас
Баш ла балзын, баш болзын
Ондый болзо ондый болзын
Эмди кöргöйис, 
Ачырыҥ  ба, керектериҥ бе
Аайлаарыҥ  ба, айланарыҥ  ба
Айла, ол ло бойыҥ болорыҥ ба?
Öй лö кожо кöргöйис 
Баш ла болзын, баш болзын 
Öрö турган Jайааныс 
Ол ло
База нени айдарым
Ол ло